               EUROPOS KOMISIJA
            Briuselis, 2019 10 11
            COM(2019) 480 final
            PRIEDAS
            prie
            Tarybos sprendimo
            dėl pozicijos, kurios Europos Sąjungos vardu turėtų būti laikomasi atitinkamuose Jungtinių Tautų Europos ekonomikos komisijos komitetuose, dėl JT taisyklių Nr. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 ir 150 pakeitimų pasiūlymų, Bendrojo techninio reglamento (BTR) Nr. 2 pakeitimų pasiūlymo, Bendrojo nutarimo MR.1 pakeitimų pasiūlymo, suvestinių rezoliucijų R.E.3 ir R.E.5 pakeitimų pasiūlymų ir įgaliojimų parengti BTR Nr. 6 pakeitimą ir naują BTR dėl elektrifikuotų transporto priemonių galios nustatymo (DEVP) pasiūlymų pasiūlymo

               PRIEDAS

                        Taisyklės Nr.

                        Darbotvarkės klausimas

                        Dokumento nuoroda
                           1

                        0

                        JT taisyklės Nr. 0 (IWVTA) pradinės serijos pakeitimų 1 papildymo pasiūlymas

                        ECE/TRANS/WP.29/2019/74

                        0

                        JT taisyklės Nr. 0 (IWVTA) 01 serijos pakeitimų 1 papildymo pasiūlymas

                        ECE/TRANS/WP.29/2019/75

                        0

                        JT taisyklės Nr. 0 (IWVTA) naujos 02 serijos pakeitimų pasiūlymas

                        ECE/TRANS/WP.29/2019/76

                        16

                        JT taisyklės Nr. 16 (saugos diržai) 06 serijos pakeitimų 12 papildymo pasiūlymas

                        ECE/TRANS/WP.29/2019/104

                        16

                        JT taisyklės Nr. 16 (saugos diržai) 07 serijos pakeitimų 5 papildymo pasiūlymas

                        ECE/TRANS/WP.29/2019/105

                        17

                        JT taisyklės Nr. 17 (sėdynių tvirtumas) 08 serijos pakeitimų 1 klaidų ištaisymo pasiūlymas

                        ECE/TRANS/WP.29/2019/115

                        17

                        JT taisyklės Nr. 17 (sėdynių tvirtumas) 09 serijos pakeitimų 1 klaidų ištaisymo pasiūlymas

                        ECE/TRANS/WP.29/2019/116

                        21

                        JT taisyklės Nr. 21 (vidaus įranga) 01 serijos pakeitimų 4 papildymo pasiūlymas

                        ECE/TRANS/WP.29/2019/106

                        29

                        JT taisyklės Nr. 29 (komercinių transporto priemonių kabinos) 03 serijos pakeitimų 5 papildymo pasiūlymas

                        ECE/TRANS/WP.29/2019/107

                        43

                        JT taisyklės Nr. 43 (saugiosios įstiklinimo medžiagos) 01 serijos pakeitimų 9 papildymo pasiūlymas

                        ECE/TRANS/WP.29/2019/95

                        44

                        JT taisyklės Nr. 44 (vaikų apsaugos sistemos) 04 serijos pakeitimų 17 papildymo pasiūlymas

                        ECE/TRANS/WP.29/2019/108

                        48

                        JT taisyklės Nr. 48 (apšvietimo ir šviesos signalinių įtaisų įrengimas) 06 serijos pakeitimų 13 papildymo pasiūlymas

                        ECE/TRANS/WP.29/2019/84

                        53

                        JT taisyklės Nr. 53 naujos 03 serijos pakeitimų pasiūlymas

                        ECE/TRANS/WP.29/2019/80

                        53

                        JT taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) 02 serijos pakeitimų 3 papildymo pasiūlymas

                        ECE/TRANS/WP.29/2019/85

                        53

                        JT taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) 01 serijos pakeitimų 21 papildymo pasiūlymas

                        ECE/TRANS/WP.29/2019/86

                        55

                        JT taisyklės Nr. 55 (mechaniniai sukabintuvai) 01 serijos pakeitimų 8 papildymo pasiūlymas

                        ECE/TRANS/WP.29/2019/96

                        58

                        JT taisyklės Nr. 58 (galinė apsauga nuo palindimo po transporto priemone) 03 serijos pakeitimų 1 papildymo pasiūlymas

                        ECE/TRANS/WP.29/2019/97

                        67

                        JT taisyklės Nr. 67 (SND transporto priemonės) 03 serijos pakeitimų pasiūlymas

                        ECE/TRANS/WP.29/2019/94

                        67

                        JT taisyklės Nr. 67 (SND transporto priemonės) 02 serijos pakeitimų 2 papildymo pasiūlymas

                        ECE/TRANS/WP.29/2019/98

                        74

                        JT taisyklės Nr. 74 (apšvietimo ir šviesos signalinių įtaisų įrengimas mopeduose) naujos 02 serijos pakeitimų pasiūlymas

                        ECE/TRANS/WP.29/2019/79

                        74

                        JT taisyklės Nr. 74 (mopedų apšvietimo ir šviesos signalinių įtaisų įrengimas) 01 serijos pakeitimų 11 papildymo pasiūlymas

                        ECE/TRANS/WP.29/2019/87

                        80

                        JT taisyklės Nr. 80 (sėdynių ir jų tvirtinimo įtaisų tvirtumas (autobusai)) 04 serijos pakeitimų pasiūlymas

                        ECE/TRANS/WP.29/2019/103

                        83

                        JT taisyklės Nr. 83 (M1 ir N1  kategorijų transporto priemonių teršalų išmetimas) 07 serijos pakeitimų 10 papildymo pasiūlymas

                        ECE/TRANS/WP.29/2019/127

                        85

                        JT taisyklės Nr. 85 (naudingosios galios ir 30 minučių galios matavimas) 10 papildymo pasiūlymas

                        ECE/TRANS/WP.29/2019/112

                        86

                        JT taisyklės Nr. 86 (apšvietimo ir šviesos signalinių įtaisų įrengimas žemės ūkio transporto priemonėse) 01 serijos pakeitimų 2 papildymo pasiūlymas

                        ECE/TRANS/WP.29/2019/88

                        98

                        JT taisyklės Nr. 98 (priekiniai žibintai su dujų išlydžio šviesos šaltiniais) 02 serijos pakeitimų

                        1 papildymo pasiūlymas

                        ECE/TRANS/WP.29/2019/89

                        107

                        JT taisyklės Nr. 107 (M2 ir M3 kategorijų transporto priemonės) 06 serijos pakeitimų 8 papildymo pasiūlymas

                        ECE/TRANS/WP.29/2019/99

                        107

                        JT taisyklės Nr. 107 (M2 ir M3 kategorijų transporto priemonės) 07 serijos pakeitimų 7 papildymo pasiūlymas

                        ECE/TRANS/WP.29/2019/100

                        107

                        JT taisyklės Nr. 107 (M2 ir M3 kategorijų transporto priemonės) 08 serijos pakeitimų 2 papildymo pasiūlymas

                        ECE/TRANS/WP.29/2019/101

                        112

                        JT taisyklės Nr. 112 (priekiniai žibintai, skleidžiantys asimetriškus artimosios šviesos spindulius) 02 serijos pakeitimų 1 papildymo pasiūlymas

                        ECE/TRANS/WP.29/2019/90

                        113

                        JT taisyklės Nr. 113 (priekiniai žibintai, skleidžiantys simetriškus artimosios šviesos spindulius) 03 serijos pakeitimų 1 papildymo pasiūlymas

                        ECE/TRANS/WP.29/2019/91

                        115

                        JT taisyklės Nr. 115 (SND ir SGD pritaikymo sistemos) 9 papildymo pasiūlymas

                        ECE/TRANS/WP.29/2019/113

                        116

                        JT taisyklės Nr. 116 (apsaugos nuo vagystės ir signalizacijos sistemos) 7 papildymo pasiūlymas

                        ECE/TRANS/WP.29/2019/102

                        123

                        JT taisyklės Nr. 123 (adaptyviosios priekinio apšvietimo sistemos (AFS)) 02 serijos pakeitimų 1 papildymo pasiūlymas

                        ECE/TRANS/WP.29/2019/92

                        129

                        JT taisyklės Nr. 129 (patobulintos vaiko apsaugos sistemos) 03 serijos pakeitimų 3 papildymo pasiūlymas

                        ECE/TRANS/WP.29/2019/109

                        135

                        JT taisyklės Nr. 135 (šoninis smūgis į stulpą) pradinės serijos 2 papildymo pasiūlymas

                        ECE/TRANS/WP.29/2019/110

                        135

                        JT taisyklės Nr. 135 (šoninis smūgis į stulpą) 01 serijos pakeitimų 2 papildymo pasiūlymas

                        ECE/TRANS/WP.29/2019/111

                        148

                        JT taisyklės Nr. [148] (šviesos signaliniai įtaisai) pradinės serijos 1 papildymo pasiūlymas

                        ECE/TRANS/WP.29/2019/81

                        149

                        JT taisyklės Nr. [149] (kelio apšvietimo įtaisai) pradinės serijos 1 papildymo pasiūlymas

                        ECE/TRANS/WP.29/2019/82

                        149

                        JT taisyklės Nr. [149] (kelio apšvietimo įtaisai) pradinės serijos 2 papildymo pasiūlymas

                        ECE/TRANS/WP.29/2019/125

                        150

                        JT taisyklės Nr. [150] (šviesogrąžiai atšvaitai) pradinės serijos 1 papildymo pasiūlymas

                        ECE/TRANS/WP.29/2019/83

                        BTR Nr.

                        Darbotvarkės klausimas

                        Dokumento nuoroda

                        2

                        JT BTR Nr. 2 (dėl dviračių motociklų, kuriuose sumontuotas priverstinio uždegimo arba slėginio uždegimo variklis, išmetamų dujinių teršalų ir CO2 kiekio, taip pat degalų sąnaudų matavimo procedūros) 4 pakeitimo pasiūlymas

                        JT BTR Nr. 2 (dėl dviračių motociklų, kuriuose sumontuotas priverstinio uždegimo arba slėginio uždegimo variklis, išmetamų dujinių teršalų ir CO2 kiekio, taip pat degalų sąnaudų matavimo procedūros) 4 pakeitimo rengimo techninė ataskaita

                        Leidimas parengti bendrojo techninio reglamento 4 pakeitimą

                        ECE/TRANS/WP.29/2019/121

                        ECE/TRANS/WP.29/2019/122

                        ECE/TRANS/WP.29/AC.3/36/Rev.1

                        Taisyklės Nr.

                        Darbotvarkės klausimas

                        Dokumento nuoroda

                        R.E.3

                        Suvestinės rezoliucijos dėl transporto priemonių konstrukcijos (R.E.3) pakeitimo pasiūlymas

                        ECE/TRANS/WP.29/2019/117

                        R.E.3

                        Suvestinės rezoliucijos dėl transporto priemonių konstrukcijos (R.E.3) IV priedo pakeitimo pasiūlymas

                        ECE/TRANS/WP.29/2019/118,

                        WP.29-179-06

                        R.E.5

                        Suvestinės rezoliucijos dėl šviesos šaltinių kategorijų bendrosios specifikacijos (R.E.5) 4 pakeitimo pasiūlymas

                        ECE/TRANS/WP.29/2019/126

                        MR.1

                        Bendrojo nutarimo Nr. 1 (MR.1) 2 pakeitimo pasiūlymas. 3 papildymo projektas

                        ECE/TRANS/WP.29/2019/119

                        Kita

                        Darbotvarkės klausimas

                        Dokumento nuoroda

                        Pasiūlymas dėl leidimo parengti JT BTR Nr. 6 pakeitimą

                        ECE/TRANS/WP.29/2019/123

                        Leidimo parengti naują JT BTR dėl elektrifikuotų transporto priemonių galios nustatymo (DEVP) 1 peržiūros pasiūlymas

                        ECE/TRANS/WP.29/2019/124

                     (1)

                        Visus šioje lentelėje nurodytus dokumentus galima rasti adresu
                  http://www.unece.org/trans/main/wp29/wp29wgs/wp29gen/gen2019.html

    ---documentbreak---

               EUROPOS KOMISIJA
            Briuselis, 2019 10 11
            COM(2019) 480 final
            2019/0232(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turėtų būti laikomasi atitinkamuose Jungtinių Tautų Europos ekonomikos komisijos komitetuose, dėl JT taisyklių Nr. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 ir 150 pakeitimų pasiūlymų, Bendrojo techninio reglamento (BTR) Nr. 2 pakeitimų pasiūlymo, Bendrojo nutarimo MR.1 pakeitimų pasiūlymo, suvestinių rezoliucijų R.E.3 ir R.E.5 pakeitimų pasiūlymų ir įgaliojimų parengti BTR Nr. 6 pakeitimą ir naują BTR dėl elektrifikuotų transporto priemonių galios nustatymo (DEVP) pasiūlymų

               AIŠKINAMASIS MEMORANDUMAS

               1.PASIŪLYMO DALYKAS

               Šis pasiūlymas teikiamas dėl sprendimo, kuriuo nustatoma pozicija, kurios turi būti laikomasi Sąjungos vardu vienoje iš nuolatinių Jungtinių Tautų institucinės struktūros darbo grupių, konkrečiai Jungtinių Tautų Europos ekonomikos komisijos (JT EEK) Pasauliniame transporto priemonių reglamentų derinimo forume (29 straipsnio darbo grupėje arba WP.29), atsižvelgiant į tai, kad šioje darbo grupėje numatoma priimti galiojančių JT taisyklių (pagal Pataisytą 1958 m. susitarimą) ar JT bendrųjų techninių reglamentų (JT BTR pagal Paralelų susitarimą) ir įvairių nutarimų pagal abu susitarimus pakeitimus.

               2.PASIŪLYMO APLINKYBĖS

               2.1.1958 m. Susitarimas ir 1998 m. Susitarimas

               Jungtinių Tautų Europos ekonomikos komisijos (toliau – JT EEK) susitarimu dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas), ir Susitarimu dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas), siekiama parengti suderintus reikalavimus, kuriais siekiama pašalinti technines kliūtis JT EEK susitariančiųjų šalių prekybai motorinėmis transporto priemonėmis ir užtikrinti aukštą tokių transporto priemonių saugos ir aplinkos apsaugos lygį. Susitarimai ES atžvilgiu įsigaliojo atitinkamai 1998 m. kovo 24 d. ir 2000 m. vasario 15 d. Juos abu administruoja JT EEK Pasaulinis transporto priemonių reglamentų derinimo forumas (29 straipsnio darbo grupė arba WP.29).

               Europos Sąjunga yra šių susitarimų šalis
                  1
               .

               2.2. Jungtinių Tautų Europos ekonomikos komisijos (JT EEK) Pasaulinis transporto priemonių reglamentų derinimo forumas. 29 straipsnio darbo grupė arba WP. 29

               WP.29 suteikia išskirtinę galimybę pasauliniu lygiu derinti transporto priemones reglamentuojančias taisykles. WP.29 yra nuolatinė Jungtinių Tautų institucinės struktūros darbo grupė, turinti specialų mandatą ir darbo tvarkos taisykles. Ji veikia kaip pasaulinis forumas, kuriame atvirai diskutuojama apie motorinių transporto priemonių reglamentavimą ir Pataisyto 1958 m. susitarimo bei Paralelaus susitarimo įgyvendinimą. Bet kuri Jungtinių Tautų valstybė narė ir bet kuri regioninė ekonominės integracijos organizacija, įkurta Jungtinių Tautų valstybių narių, gali visapusiškai dalyvauti WP.29 veikloje ir tapti WP.29 administruojamų susitarimų dėl transporto priemonių susitariančiąja šalimi.

               JT EEK WP.29 posėdžiai rengiami tris kartus per metus, t. y. kovo, birželio ir lapkričio mėn. Per kiekvieną posėdžių sesiją, siekiant atsižvelgti į technikos pažangą, priimama naujų JT bendrųjų techninių reglamentų (JT BTR) ir (arba) galiojančių JT taisyklių (pagal Pataisytą 1958 m. susitarimą) ar JT bendrųjų techninių reglamentų (JT BTR pagal Paralelų susitarimą) pakeitimų. Prieš kiekvieną WP.29 posėdį šiuos pakeitimus pirmiausia aptaria specialių pagalbinių WP.29 organų techniniai ekspertai.

               Vėliau vyksta balsavimas WP.29, t. y. sprendimai priimami kvalifikuota visų dalyvaujančių susitariančiųjų šalių, balsuojančių už pasiūlymus pagal Pataisytą 1958 m. susitarimą, balsų dauguma ir balsuojant visų dalyvaujančių susitariančiųjų šalių, balsuojančių už pasiūlymus pagal Paralelų susitarimą, susitarimu.

               Pozicija, kurios turi būti laikomasi Sąjungos vardu, dėl naujų taisyklių ir BTR, jų pakeitimų, papildymų ir klaidų ištaisymų prieš kiekvieną WP.29 sesiją nustatoma Tarybos sprendimu pagal SESV 218 straipsnio 9 dalį.

               2.3. Numatomas WP.29 aktas

               2019 m. lapkričio 12–14 d. WP.29 179–os sesijos metu gali būti priimti JT taisyklių Nr. 0, 16, 17, 21, 35, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 ir 150 pakeitimų pasiūlymai, Bendrojo techninio reglamento (BTR) Nr. 2 pakeitimų pasiūlymas, Bendrojo nutarimo MR.1 pakeitimų pasiūlymas, suvestinių rezoliucijų R.E.3 ir R.E.5 pakeitimų pasiūlymai ir įgaliojimų parengti BTR Nr. 6 pakeitimą ir naują BTR dėl elektrifikuotų transporto priemonių galios nustatymo (DEVP) pasiūlymai.

               3. POZICIJA, KURIOS TURI BŪTI LAIKOMASI SĄJUNGOS VARDU

               WP 29 sistema stiprinamas tarptautinis transporto priemonių standartų derinimas. 1958 m. Susitarimas yra labai svarbus siekiant šio tikslo, nes ES gamintojai gali laikytis bendrų tipo patvirtinimo taisyklių žinodami, kad jų gaminiai bus pripažinti atitinkančiais susitariančiųjų šalių nacionalinės teisės aktus. Pagal šią sistemą, pavyzdžiui, buvo sudarytos sąlygos Reglamentu (EB) Nr. 661/2009 dėl variklinių transporto priemonių bendrosios saugos panaikinti daugiau kaip 50 ES direktyvų ir jas pakeisti remiantis 1958 m. Susitarimu parengtomis atitinkamomis taisyklėmis.

               Panašiai ir Direktyva 2007/46/EB valstybių narių patvirtinimo sistemos buvo pakeistos Sąjungos patvirtinimo procedūra ir buvo nustatyta suderinta sistema, kurią sudaro visoms naujoms transporto priemonėms, sistemoms, sudedamosioms dalims ir atskiriems techniniams mazgams taikomos administracinės nuostatos ir bendri techniniai reikalavimai. Ta direktyva JT taisyklės įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos. Priėmus tą direktyvą, JT taisyklės vis dažniau integruojamos į Sąjungos teisės aktus, susijusius su ES tipo patvirtinimu.

               Kai tik WP.29 priima JT taisyklių pakeitimų arba naujų JT taisyklių pasiūlymus ir apie šiuos teisės aktus JT EEK vykdomasis sekretorius praneša susitariančiosioms šalims, o sprendimą blokuojančią mažumą sudarančios susitariančiosios šalys nepateikia prieštaravimų, teisės aktai, praėjus šešiems mėnesiams, galiausiai gali įsigalioti ir būti perkelti į galiojančius kiekvienos susitariančiosios šalies nacionalinės teisės aktus. ES perkėlimo į nacionalinės teisės aktus procedūra užbaigiama šių teisės aktų paskelbimu ES oficialiuosiuose leidiniuose. Iš dalies pakeitus Direktyvos 2007/46/EB 4 priedą ir Reglamento (EB) Nr. 661/2009 1 priedą, pakeisti ar nauji reikalavimai, susiję su šių numatytų priimti teisės aktų įsigaliojimu, ES teisėje taikomi tiesiogiai, t. y. suteikiant Europos visos transporto priemonės tipo patvirtinimą.

               Todėl būtina apibrėžti Sąjungos poziciją dėl:

               –JT taisyklių Nr. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 ir 150 pakeitimų pasiūlymų;

               –Bendrojo techninio reglamento Nr. 2 pakeitimų pasiūlymo;

               –Bendrojo nutarimo MR.1 pakeitimų pasiūlymo;

               –suvestinių rezoliucijų R.E.3 ir R.E.5 pakeitimų pasiūlymų;

               –įgaliojimų parengti BTR Nr. 6 pakeitimą ir naują BTR dėl elektrifikuotų transporto priemonių galios nustatymo (DEVP) pasiūlymų,

               pateiktus balsavimui 2019 m. lapkričio mėn. WP.29 sesijoje, vyksiančioje 2019 m. lapkričio 12–14 d.

               Sąjunga turėtų pritarti minėtiesiems teisės aktams, nes jie visiškai atitinka Sąjungos vidaus rinkos politikos priemones, susijusias su automobilių pramone, ir dera su Sąjungos transporto, klimato ir energetikos politika. Šie teisės aktai daro itin teigiamą poveikį ES automobilių pramonės konkurencingumui ir tarptautinei prekybai. Nubalsavus už šiuos teisės aktus, visoje Sąjungoje būtų skatinama technologijų pažanga, išnaudojami masto ekonomijos privalumai, užkertamas kelias vidaus rinkos susiskaidymui ir užtikrinami vienodi aplinkos apsaugos ir saugos standartai.

               Rengiant šį pasiūlymą nepriklausomo tyrimo neprireikė. Tačiau šį pasiūlymą peržiūrės Motorinių transporto priemonių techninis komitetas.

               4.TEISINIS PAGRINDAS

               4.1.
                     Procedūrinis teisinis pagrindas

               4.1.1
                     Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  2
               .

               4.1.2
                     Taikymas aptariamuoju atveju

               WP.29 yra organas, kurio veikloje dalyvaujančios JT EEK susitariančiosios šalys nagrinėja Pataisyto 1958 m. susitarimo ir Paralelaus susitarimo įgyvendinimo klausimus.

               Aktai, kuriuos turi priimti WP.29, turi teisinę galią.

               Numatomame akte nurodytos JT taisyklės bus privalomos Sąjungai ir galės iš esmės įtakoti ES teisės aktų, susijusių su transporto priemonių tipo patvirtinimu, turinį. Pagal Europos Parlamento ir Tarybos direktyvą 2007/46/EB
                  3
                valstybių narių patvirtinimo sistemos buvo pakeistos Sąjungos patvirtinimo procedūra ir buvo nustatyta suderinta sistema, kurią sudaro visoms naujoms transporto priemonėms, sistemoms, sudedamosioms dalims ir atskiriems techniniams agregatams taikomos administracinės nuostatos ir bendrieji techniniai reikalavimai. Ta direktyva pagal Pataisytą 1958 m. susitarimą priimtos taisyklės (toliau – JT taisyklės) įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos. Priėmus Direktyvą 2007/46/EB JT taisyklės vis dažniau įtraukiamos į Sąjungos teisės aktus;

               Numatomais aktais susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.
                     Materialinis teisinis pagrindas

               4.2.1
                     Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2 Taikymas aptariamuoju atveju

               Pagrindinis numatomo akto tikslas ir turinys yra susiję su teisės aktų suderinimu. Todėl siūlomo sprendimo materialinis teisinis pagrindas yra 114 straipsnis.

               4.3.
                     Išvada

               Siūlomo sprendimo teisinis pagrindas turėtų būti SESV 114 straipsnis kartu su 218 straipsnio 9 dalimi.

               2019/0232 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turėtų būti laikomasi atitinkamuose Jungtinių Tautų Europos ekonomikos komisijos komitetuose, dėl JT taisyklių Nr. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 ir 150 pakeitimų pasiūlymų, Bendrojo techninio reglamento (BTR) Nr. 2 pakeitimų pasiūlymo, Bendrojo nutarimo MR.1 pakeitimų pasiūlymo, suvestinių rezoliucijų R.E.3 ir R.E.5 pakeitimų pasiūlymų ir įgaliojimų parengti BTR Nr. 6 pakeitimą ir naują BTR dėl elektrifikuotų transporto priemonių galios nustatymo (DEVP) pasiūlymų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarybos sprendimu 97/836/EB
                  4
                Sąjunga prisijungė prie Jungtinių Tautų Europos ekonomikos komisijos (JT EKK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – Pataisytas 1958 m. susitarimas). Pataisytas 1958 m. susitarimas įsigaliojo 1998 m. kovo 24 d.;

               (2)Tarybos sprendimu 2000/125/EB
                  5
                Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas). Paralelus susitarimas įsigaliojo 2000 m. vasario 15 d.;

               (3)pagal Pataisyto 1958 m. susitarimo 1 straipsnį ir Paralelaus susitarimo 6 straipsnį JT EEK Pasauliniame transporto priemonių reglamentų derinimo forume (29 straipsnio darbo grupėje arba WP.29) gali būti priimti, kai taikytina, JT taisyklių Nr. 0, 16, 17, 21, 35, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 ir 150 pakeitimų pasiūlymai, Bendrojo techninio reglamento (BTR) Nr. 2 pakeitimų pasiūlymas, Bendrojo nutarimo MR.1 pakeitimų pasiūlymas, suvestinių rezoliucijų R.E.3 ir R.E.5 pakeitimų pasiūlymai ir įgaliojimų parengti BTR Nr. 6 pakeitimą ir naują BTR dėl elektrifikuotų transporto priemonių galios nustatymo (DEVP) pasiūlymai;

               (4)per Pasaulio forumo 179-ą sesiją, kuri vyks 2019 m. lapkričio 12–14 d., WP.29 turi priimti pirmiau minėtus aktus, susijusius su administracinėmis nuostatomis ir suvienodintomis techninėmis normomis dėl ratinių transporto priemonių, įrangos ir dalių, kurios gali būti montuojamos ir (arba) naudojamos ratinėse transporto priemonėse, patvirtinimo ir su šioms transporto priemonėms, įrangai ir dalims skirtais bendraisiais techniniais reglamentais;

               (5)tikslinga nustatyti poziciją dėl JT taisyklių priėmimo, kurios Sąjungos vardu turi būti laikomasi WP.29, kadangi JT taisyklės Sąjungai bus privalomos ir gali labai paveikti transporto priemonių tipo patvirtinimo srities Sąjungos teisės turinį;

               (6)pagal Europos Parlamento ir Tarybos direktyvą 2007/46/EB
                  6
                valstybių narių patvirtinimo sistemos buvo pakeistos Sąjungos patvirtinimo procedūra ir buvo nustatyta suderinta sistema, kurią sudaro visoms naujoms transporto priemonėms, sistemoms, sudedamosioms dalims ir atskiriems techniniams agregatams taikomos administracinės nuostatos ir bendrieji techniniai reikalavimai. Ta direktyva pagal Pataisytą 1958 m. susitarimą priimtos taisyklės (toliau – JT taisyklės) įtrauktos į ES tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos. Priėmus Direktyvą 2007/46/EB JT taisyklės vis dažniau įtraukiamos į Sąjungos teisės aktus;

               (7)atsižvelgiant į įgytą patirtį ir technikos raidą, reikalavimus, susijusius su tam tikrais elementais ar savybėmis, kuriems taikomos JT taisyklės 0, 16, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 ir 150, reikia iš dalies pakeisti ar papildyti. Be to, turi būti pakeistos tam tikros JT bendrojo techninio reglamento (BTR) Nr. 2 nuostatos ir ištaisytos tam tikros JT taisyklės Nr. 17 nuostatos. Galiausiai, turi būti priimti Bendrojo nutarimo MRL.1 ir suvestinių rezoliucijų R.E.3 ir R.E.5 pakeitimai;

               (8)WP.29 darbinis dokumentas ECE/TRANS/WP.29/2019/93 yra susijęs su JT taisyklės Nr. 35 (kojiniai valdikliai) 01 serijos pakeitimų pasiūlymu. Kadangi JT taisyklės Nr. 35 vienodos nuostatos Europos Sąjungoje netaikomos, Sąjungos pozicijos dėl pasiūlymo ECE/TRANS/WP.29/2019/93 nustatyti nereikia;

               (9)WP.29 darbinis dokumentas ECE/TRANS/WP.29/2019/114 yra susijęs su JT taisyklės Nr. 79 (vairo mechanizmas) 03 serijos pakeitimų 2 papildymo pasiūlymu, kurį iš pradžių pateikė atitinkamo specialaus pagalbinio WP.29 organo pirmininkas. Per paskutinį specialaus pagalbinio WP.29 organo posėdį tam tikroms susitariančiosioms šalims išreiškus susirūpinimą, pirmininkas sutiko pateikti persvarstytą dokumentą WP.29 grupėje. Kadangi šiuo metu dokumentas WP.29 sekretoriato portale neskelbiamas, o ekspertams gali tekti jį dar svarstyti, būtų tikslinga dokumentą grąžinti specialiam pagalbiniam organui;

               (10)WP.29 sekretoriato portale nurodyta neteisinga įgaliojimo parengti bendrojo techninio reglamento (BTR) Nr. 2 4 pakeitimą nuoroda; ECE/TRANS/WP.29/AC.3./36 turėtų būti ištaisyta į nuorodą ECE/TRANS/WP.29/AC.3./36/Rev.1.;

               (11)WP.29 darbinis dokumentas ECE/TRANS/WP.29/2019/118 yra susijęs su pasiūlymu iš dalies pakeisti Suvestinės rezoliucijos dėl transporto priemonių konstrukcijos (R.E.3) IV priedą. Šis pasiūlymas turi būti svarstomas kartu su neoficialiu dokumentu WP.29-179-06, kuriuo patikslinama nuoroda į ISO standartą dėl degalų kokybės matavimo pagal tam tikrus parametrus,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi WP.29 grupėje per 2019 m. lapkričio 12–14 d. rengiamą jos 179-ą sesiją, yra balsuoti už pasiūlymus, išvardytus šio sprendimo 1 priede.

               2 straipsnis

               Pozicija, kurios Sąjungos vardu turi būti laikomasi WP.29 grupėje per 2019 m. lapkričio 12–14 d. rengiamą jos 179-ą sesiją, yra balsuoti prieš JT taisyklės Nr. 79 03 serijos pakeitimų 2 papildymo pasiūlymą (vairo mechanizmas, darbinis dokumentas ECE/TRANS/WP.29/2019/114).

               3 straipsnis

               Šis sprendimas skirtas Komisijai.

               Priimta Briuselyje

                     Pirmininkas

                     Tarybos vardu

                     Pirmininkas

                     (1)

                        1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (Pataisytas 1958 m. susitarimas) (OL L 346, 1997 12 17, p. 78).2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

                     (2)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (3)

                        2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).

                     (4)

                        1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (Pataisytas 1958 m. susitarimas) (OL L 346, 1997 12 17, p. 78).

                     (5)

                        2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

                     (6)

                        2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).


               EUROPOS KOMISIJA
            Briuselis, 2019 10 23
            COM(2019) 545 final
            2019/0238(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tolimų tarpvalstybinių oro teršalų pernašų konvencijos vykdomosios institucijos 39-ojoje sesijoje

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi Tolimų tarpvalstybinių oro teršalų pernašų konvencijos (toliau – Oro teršalų konvencija) vykdomojoje institucijoje dėl sprendimo dėl siūlomų Oro teršalų konvencijos protokolo dėl rūgštėjimo, eutrofikacijos ir pažemio ozono mažinimo (su pakeitimais, padarytais 2012 m.) 3a straipsnio ir VII priedo pakeitimų.

               2.Pasiūlymo aplinkybės

               2.1.Oro teršalų konvencija ir jos Protokolas dėl rūgštėjimo, eutrofikacijos ir pažemio ozono mažinimo (su pakeitimais, padarytais 2012 m.)

               1979 m. priimta UNECE  Tolimų tarpvalstybinių oro teršalų pernašų konvencija (toliau – Oro teršalų konvencija) yra pažangiausias regioninis aplinkos apsaugos susitarimas, pagal kurį sprendžiami švaraus oro politikos klausimai.

               Pagal Oro teršalų konvenciją 1999 m. lapkričio mėn. buvo susitarta dėl Protokolo dėl rūgštėjimo, eutrofikacijos ir pažemio ozono mažinimo (toliau – Geteborgo protokolas). Juo grindžiama Direktyva (EB) 2016/2284
                  1
                dėl tam tikrų valstybėse narėse į atmosferą išmetamų teršalų kiekio mažinimo, kuria panaikinta Direktyva 2001/81/EB
                  2
                dėl tam tikrų atmosferos teršalų išmetimo nacionalinių ribų. 2012 m. Geteborgo protokolas buvo iš dalies pakeistas. Iš dalies pakeista redakcija įsigaliojo 2019 m. spalio 7 d.

               Europos Sąjunga yra Oro teršalų konvencijos
                  3
                ir 2012 m. iš dalies pakeisto Geteborgo protokolo
                  4
                Šalis. Visos valstybės narės yra Oro teršalų konvencijos Šalys; prie Geteborgo protokolo yra prisijungusi 21 valstybė narė
                  5
               ; 15 valstybių narių jau priėmė Geteborgo protokolo 2012 m. pakeitimą
                  6
               .

               2.2.Vykdomoji institucija

               Vykdomoji institucija yra Oro teršalų konvenciją administruojantis organas, kurį sudaro konvencijos Šalių atstovai. Pagal Oro teršalų konvencijos 10 straipsnį vykdomoji institucija stebi, kaip įgyvendinama ir plėtojama Oro teršalų konvencija ir jos protokolai.

               Vykdomoji institucija siekia savo sprendimus priimti bendru sutarimu
                  7
               .

               Geteborgo protokolo pakeitimai priimami vykdomosios institucijos sesijoje dalyvaujančių Šalių bendru sutarimu
                  8
               .

               2.3.Numatomas vykdomosios institucijos sprendimas

               2019 m. gruodžio 9–13 d. savo 39-ojoje sesijoje vykdomoji institucija aptars ir greičiausiai patvirtins JAV pasiūlytus iš dalies pakeisto Geteborgo protokolo 3a straipsnio ir VII priedo pakeitimus (toliau – numatomas aktas).

               Numatomo akto tikslas – leisti Rytų Europos, Kaukazo ir Vidurinės Azijos (toliau – REKVA) regiono šalims ir toliau laikytis lanksčių terminų, iki kurių turi būti įvykdyti tam tikri įsipareigojimai, kad jos galėtų lengviau ratifikuoti Geteborgo protokolą.

               Numatomas aktas taps privalomas Šalims:

               - pagal Geteborgo protokolo 13a straipsnį, kuriame numatyta, kad Protokolo pakeitimai  toms Šalims, kurios juos priėmė, įsigalioja devyniasdešimtą dieną nuo tos dienos, kai du trečdaliai tų Šalių, kurios priėmimo metu buvo Šalys, depozitarui deponavo pakeitimų priėmimo dokumentus
                  9
               ;

               - Šalims, kurios ją priėmė, taikoma kitokia procedūra, susijusi su Geteborgo protokolo IV–XI priedų pakeitimais: tokie pakeitimai įsigalioja praėjus vieniems metams nuo visų Šalių informavimo apie sprendimą dienos, išskyrus Šalims, kurios praneša depozitarui, kad negali patvirtinti pakeitimo. Jei tokį pranešimą pateikia 16 ar daugiau Šalių, pakeitimas neįsigalioja
                  10
               .

               Faktiškai siūlomi pakeitimai neturės įtakos valstybių narių įsipareigojimams, nes šie įsipareigojimai jau yra ES acquis dalis ir  valstybės narės juos jau vykdo. Tačiau siūlomais pakeitimais būtų suteikta galimybė ES nepriklausančioms Šalims, visų pirma REKVA regiono šalims, ir toliau ilgesnį laiką naudotis 2012 m. iš dalies pakeistame Geteborgo protokole numatytais lanksčiais terminais, dėl kurių susiderėta ir kuriems pritarta.

               3.Pozicija, kurios turi būti laikomasi Sąjungos vardu

               2012 m. buvo pritarta iš dalies pakeisto Geteborgo protokolo 3a straipsnyje ir VII priede numatytiems lankstiems terminams ir jie patvirtinti, siekiant numatyti supaprastintą prisijungimo mechanizmą ir taip paskatinti daugiau Šalių ratifikuoti Protokolą. Iki 2019 m. rugpjūčio mėn. nė viena REKVA šalis dar nebuvo pasinaudojusi tais lanksčiais terminais. Todėl po diskusijų dėl ratifikavimo kliūčių, su kuriomis susiduria REKVA šalys, 2019 m. gegužės 20–24 d. vykusiame Strategijos ir peržiūros darbo grupės posėdyje Oro teršalų konvencijos Šalys išreiškė suinteresuotumą spręsti tų lanksčių terminų klausimą ir juos pratęsti.

               Šių lanksčių terminų nepratęsus, mažai tikėtina, kad artimiausiu metu REKVA šalys ratifikuos Protokolą. ES yra suinteresuota, kad kaimyninės šalys ratifikuotų Geteborgo protokolą – taip sumažėtų tarpvalstybinių oro teršalų pernašų iš REKVA šalių į ES valstybes nares.

               Direktyvos (ES) 2016/2284 nuostatose atsispindi Geteborgo protokole nustatyti įpareigojimai.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“.
                  11

               4.1.2.Taikymas aptariamuoju atveju

               Vykdomoji institucija yra įsteigta susitarimu, būtent Oro teršalų konvencija.

               Aktas, kurį vykdomoji institucija raginama priimti, yra teisinę galią turintis aktas. Numatomas aktas bus privalomas pagal tarptautinę teisę, vadovaujantis Geteborgo protokolo 13a straipsniu.

               Numatomu aktu Oro teršalų konvencijos ar Geteborgo protokolo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su aplinka.

               Todėl siūlomo sprendimo materialinis teisinis pagrindas yra SESV 191 straipsnis.

               4.3.Išvada

               Siūlomo sprendimo teisinis pagrindas turėtų būti SESV 191 straipsnis kartu su SESV 218 straipsnio 9 dalimi.

               5.Numatomo akto skelbimas

               Kadangi vykdomosios institucijos aktu bus iš dalies pakeistas Oro teršalų konvencijos Geteborgo protokolas, priimtą aktą tikslinga paskelbti Europos Sąjungos oficialiajame leidinyje.

               2019/0238 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Tolimų tarpvalstybinių oro teršalų pernašų konvencijos vykdomosios institucijos 39-ojoje sesijoje

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 191 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Sąjunga Tarybos sprendimu (ES) 2017/1757
                  12
                sudarė Tolimų tarpvalstybinių oro teršalų pernašų konvencijos Protokolą dėl rūgštėjimo, eutrofikacijos ir pažemio ozono mažinimo (2012 m. priimtą iš dalies pakeistą redakciją) (toliau – Protokolas), ir jis įsigaliojo 2019 m. spalio 7 d.;

               (2)pagal Protokolo 13a straipsnį vykdomoji institucija gali priimti Protokolo ir jo priedų pakeitimus;

               (3)vykdomoji institucija gruodžio 9–13 d. rengiamoje  39-ojoje sesijoje turi priimti Protokolo (3a straipsnio) ir jo priedų (VII priedo) pakeitimus, kad ES nepriklausančios Šalys galėtų paprasčiau ratifikuoti Protokolą;

               (4) tikslinga nustatyti poziciją, kurios Sąjungos vardu turi būti laikomasi vykdomojoje institucijoje, kadangi iš dalies keičiamo Protokolo dalykui ir turiniui taikoma ES acquis, visų pirma Europos Parlamento ir Tarybos direktyva (ES) 2016/2284
                  13
               ,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi Tolimų tarpvalstybinių oro teršalų pernašų konvencijos vykdomosios institucijos 39-ojoje sesijoje, yra tokia:

               Jungtinių Amerikos Valstijų pateiktam pasiūlymui iš dalies pakeisti Protokolo 3a straipsnį ir VII priedą, kad lankstūs terminai būtų pratęsti nuo 2019 iki 2024 m. ir nuo 2022 iki 2028 m., turi būti pritarta.

               2 straipsnis

               Atsižvelgdami į Tolimų tarpvalstybinių oro teršalų pernašų konvencijos vykdomosios institucijos 39-osios sesijos eigą, Sąjungos atstovai, pasikonsultavę su valstybėmis narėmis per koordinacinius pasitarimus vietoje, be papildomo Tarybos sprendimo gali susitarti dėl 1 straipsnyje nurodytos pozicijos koregavimo.

               3 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2016 m. gruodžio 14 d. Europos Parlamento ir Tarybos direktyva (ES) 2016/2284 dėl tam tikrų valstybėse narėse į atmosferą išmetamų teršalų kiekio mažinimo, kuria iš dalies keičiama Direktyva 2003/35/EB ir panaikinama Direktyva 2001/81/EB, OL L 344, 2016 12 17, p. 1–31.

                     (2)

                        2001 m. spalio 23 d. Europos Parlamento ir Tarybos direktyva 2001/81/EB dėl tam tikrų atmosferos teršalų išmetimo nacionalinių ribų, OL L 309, 2001 11 27, p. 22–30.

                     (3)

                        81/462/EEB: 1981 m. birželio 11 d. Tarybos sprendimas dėl Tolimų tarpvalstybinių oro teršalų pernašų konvencijos sudarymo, OL L 171, 1981 6 27, p. 11–24.

                     (4)

                        2003/507/EB: 2003 m. birželio 13 d. Tarybos sprendimas dėl Europos bendrijos prisijungimo prie 1979 m. Tolimų tarpvalstybinių oro teršalų pernašų Konvencijos Protokolo dėl rūgštėjimo, eutrofikacijos ir pažemio ozono mažinimo, OL L 179, 2003 7 17, p. 0001–0002; 2017 m. liepos 17 d. Tarybos sprendimas (ES) 2017/1757 dėl 1979 m. Tolimų tarpvalstybinių oro teršalų pernašų konvencijos 1999 m. Protokolo dėl rūgštėjimo, eutrofikacijos ir pažemio ozono mažinimo pakeitimo priėmimo Europos Sąjungos vardu, OL L 248, 2017 9 27, p. 3–75.

                     (5)

                        Belgija, Bulgarija, Čekija, Danija, Jungtinė Karalystė, Ispanija, Kipras, Kroatija, Latvija, Lietuva, Liuksemburgas, Nyderlandai, Portugalija, Prancūzija, Rumunija, Slovakija, Slovėnija, Suomija, Švedija, Vengrija ir Vokietija (2019 m. rugpjūčio 12 d. duomenys apie ratifikavimo procedūrą baigusias šalis).

                     (6)

                        Bulgarija, Čekija, Jungtinė Karalystė, Ispanija, Kipras, Kroatija, Latvija, Liuksemburgas, Nyderlandai, Portugalija, Rumunija, Slovakija, Suomija, Švedija ir Vokietija (2019 m. rugpjūčio 12 d. duomenys apie ratifikavimo procedūrą baigusias šalis).

                     (7)

                        Tolimų tarpvalstybinių oro teršalų pernašų konvencijos vykdomosios institucijos sesijų darbo tvarkos taisyklių, patvirtintų Sprendimu 2010/9 ir iš dalies pakeistų Sprendimu 2013/1, 29 taisyklė.

                     (8)

                        Geteborgo protokolo (su pakeitimais, padarytais 2012 m.) 13a straipsnio 3 dalis.

                     (9)

                        Geteborgo protokolo (su pakeitimais, padarytais 2012 m.) 13a straipsnio 3 dalis.

                     (10)

                        Geteborgo protokolo (su pakeitimais, padarytais 2012 m.) 13a straipsnio 7 dalis.

                     (11)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (12)

                        2017 m. liepos 17 d. Tarybos sprendimas (ES) 2017/1757 dėl 1979 m. Tolimų tarpvalstybinių oro teršalų pernašų konvencijos 1999 m. Protokolo dėl rūgštėjimo, eutrofikacijos ir pažemio ozono mažinimo pakeitimo priėmimo Europos Sąjungos vardu, OL L 248, 2017 9 27, p. 3–75.

                     (13)

                        2016 m. gruodžio 14 d. Europos Parlamento ir Tarybos direktyva (ES) 2016/2284 dėl tam tikrų valstybėse narėse į atmosferą išmetamų teršalų kiekio mažinimo, kuria iš dalies keičiama Direktyva 2003/35/EB ir panaikinama Direktyva 2001/81/EB, OL L 344, 2016 12 17, p. 1–31.


               EUROPOS KOMISIJA
            Briuselis, 2019 10 25
            COM(2019) 550 final
            2019/0242(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjunga turi laikytis AKR ir ES ambasadorių komitete, dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį priėmimo

               AIŠKINAMASIS MEMORANDUMAS

               1.Pasiūlymo dalykas

               Šiame Komisijos sprendime pateikiamas pasiūlymas dėl Tarybos sprendimo dėl pozicijos, kurios Sąjunga turi laikytis AKR ir ES ambasadorių komitete, dėl pereinamojo laikotarpio priemonių pagal 2000 m. birželio 23 d. Kotonu pasirašyto ES ir Afrikos, Karibų ir Ramiojo vandenyno (AKR) valstybių grupės partnerystės susitarimo
                  1
                (toliau – Kotonu partnerystės susitarimas arba KPS) 95 straipsnio 4 dalį. Komisija siūlo pratęsti visų Kotonu partnerystės susitarimo nuostatų taikymą iki 2020 m. gruodžio 31 d. arba kol įsigalios naujas Sąjungos ir AKR valstybių partnerystės susitarimas, pasirenkant ankstesniąją datą.

               2.Pasiūlymo aplinkybės

               2.1.Kotonu partnerystės susitarimas

               Nuo 2000 m. Kotonu partnerystės susitarimas yra ES santykių su 79 Afrikos, Karibų jūros ir Ramiojo vandenyno (AKR) šalimis pagrindas. Susitarimas sudarytas 20 metų laikotarpiui nuo 2000 m. kovo 1 d. iki 2020 m. vasario 29 d. 2005 m. ir 2010 m. jis persvarstytas.

               Kotonu partnerystės susitarimas nustoja galioti 2020 m. vasario 29 d. Derybos dėl naujo AKR ir ES partnerystės susitarimo pradėtos 2018 m. rugsėjo mėn. ir šiuo metu tęsiamos. Tačiau tapo akivaizdu, kad pasibaigus šioms deryboms naujas susitarimas nebus parengtas taikyti iki minėtos galiojimo laikotarpio pabaigos dienos. Tai galėtų lemti teisinį vakuumą ES ir AKR santykių srityje.

               2.2.AKR ir ES ministrų taryba

               AKR ir ES ministrų taryba yra susitarimu (KPS 15 straipsniu) įsteigta ministrų lygmens institucija. Ją sudaro Europos Sąjungos Tarybos ir Europos Komisijos nariai ir kiekvienos AKR valstybės vyriausybės narys. Ministrų taryba, be kita ko, priima KPS įgyvendinti ir vykdyti reikalingus sprendimus. Ministrų taryba sprendimus priima bendru Šalių susitarimu. Tam, kad sprendimai galiotų, i) turi dalyvauti pusė Europos Sąjungos Tarybos narių (t. y. 14 ES valstybių narių ministrų), ii) vienas Komisijos narys ir iii) du trečdaliai narių, atstovaujančių AKR valstybių vyriausybėms (t. y. 55 skirtingų AKR valstybių vyriausybių nariai).

               2.3.Pereinamojo laikotarpio priemonės

               95 straipsnio 4 dalies antroje pastraipoje nurodyta: „Ministrų taryba patvirtina pereinamojo laikotarpio priemones, kurių gali prireikti iki naujo susitarimo įsigaliojimo.“ Pagal KPS 95 straipsnio 4 dalies antrą pastraipą pereinamojo laikotarpio priemonės gali būti taikomos, siekiant pratęsti viso KPS arba jo dalių taikymą iki naujojo susitarimo (laikino taikymo ar įsigaliojimo) taikymo dienos. Todėl, siekiant išvengti politinio, institucinio ir teisinio vakuumo ES ir AKR santykių srityje, turės būti taikomos šios pereinamojo laikotarpio priemonės.

               Kadangi naujasis susitarimas nebus taikomas iki galiojančios teisinės sistemos galiojimo pabaigos, siekiant išlaikyti teisinį, politinį ir institucinį tęstinumą su AKR valstybėmis, būtina priimti pereinamojo laikotarpio priemones, kad būtų pratęstas dabartinio susitarimo taikymas.

               2.4.AKR ir ES ambasadorių komiteto priimtinos pereinamojo laikotarpio priemonės

               Pagal KPS 95 straipsnio 4 dalį sprendimą dėl pereinamojo laikotarpio priemonių turi priimti AKR ir ES ministrų taryba
                  2
               . Tačiau pagal KPS 15 straipsnio 4 dalį Ministrų taryba gali perduoti įgaliojimus Ambasadorių komitetui
                  3
               . Šiuo tikslu 2019 m. gegužės 23 d. Ministrų taryba perdavė Ambasadorių komitetui įgaliojimus priimti sprendimą dėl pereinamojo laikotarpio priemonių
                  4
               . Pagal KPS 16 straipsnio 2 dalį Ambasadorių komitetas gali priimti Šalims privalomus sprendimus neviršydamas Ministrų tarybos jam suteiktų įgaliojimų.

               Pagal Ambasadorių komiteto darbo tvarkos taisykles jis posėdžiauja reguliariai, visų pirma tam, kad parengtų Ministrų Tarybos posėdį, ir kai tik tai yra būtina vienos iš Šalių prašymu
                  5
               . Atsižvelgiant į šią galimybę veikti lanksčiai, Ambasadorių komitetas gali užtikrinti, kad sprendimas dėl pereinamojo laikotarpio priemonių būtų priimtas laiku ir ne vėliau kaip 2020 m. sausio mėn.

               Todėl viename savo posėdžių AKR ir ES ambasadorių komitetas turi priimti sprendimą dėl pereinamojo laikotarpio priemonių. Šiuo sprendimu turėtų būti siekiama pratęsti Kotonu partnerystės susitarimo (toliau – numatomas aktas) nuostatų taikymą, kaip nustatyta KPS 95 straipsnio 4 dalyje.

               Numatomo akto tikslas – pratęsti viso Kotonu partnerystės susitarimo taikymą iki 2020 m. gruodžio 31 d. arba kol įsigalios ar bus pradėtas laikinai taikyti naujasis Sąjungos ir AKR valstybių partnerystės susitarimas, pasirenkant ankstesnę datą.

               3.Pozicija, kurios turi būti laikomasi Sąjungos vardu

               Sprendime dėl pereinamojo laikotarpio priemonių turi būti apibrėžta: i) kuri susitarimo dalis (-ys) taikoma (-os) pereinamuoju laikotarpiu ir ii) iki kada taikomos pereinamojo laikotarpio priemonės. Komisija siūlo dabartinio KPS taikymą pratęsti iki 2020 m. gruodžio 31 d., nebent naujasis susitarimas įsigaliotų arba būtų pradėtas taikyti iki tos datos. Siūloma data (2020 m. gruodžio 31 d.) sutampa su dabartinės daugiametės finansinės programos galiojimo pabaiga, taip pat su 11-ojo Europos plėtros fondo galiojimo pabaiga.

               Atsižvelgiant į tai, kas išdėstyta pirmiau, AKR ir ES ambasadorių komiteto sesijoje turi būti priimta siūloma Sąjungos pozicija.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  6
               .

               4.1.2.Taikymas aptariamuoju atveju

               Pagal 2000 m. birželio 23 d. Kotonu pasirašyto AKR ir ES partnerystės susitarimo 95 straipsnio 4 dalies antrą pastraipą pereinamojo laikotarpio priemonės gali būti taikomos siekiant pratęsti viso KPS arba jo dalių taikymą iki naujojo susitarimo (laikino taikymo ar įsigaliojimo, ratifikavus visoms Šalims) taikymo dienos. Pažymėtina, kad „Ministrų taryba patvirtina pereinamojo laikotarpio priemones, kurių gali prireikti iki naujo susitarimo įsigaliojimo“.

               Todėl aišku, kad aktas, kurį AKR ir ES ambasadorių kabineto prašoma priimti, yra teisinę galią turintis aktas. Vadovaujantis susitarimo 15 ir 16 straipsniais, Ambasadorių komiteto numatomas sprendimas bus privalomas pagal tarptautinę teisę.

               Ambasadorių komitetas yra pagal Kotonu partnerystės susitarimo 16 straipsnį įsteigtas organas.

               Europos Sąjunga kartu su valstybėmis narėmis yra pasirašiusi Kotonu partnerystės susitarimą, todėl Ambasadorių komiteto numatomas sprendimas jai bus privalomas.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Numatomo akto pagrindinis tikslas ir turinys susiję su viso KPS veikimu, visų pirma jo taikymo pratęsimu po numatytos galiojimo laikotarpio pabaigos datos. Todėl Tarybos sprendimo materialinis teisinis pagrindas turi būti nustatomas į Kotonu partnerystės susitarimą atsižvelgiant kaip į visumą
                  7
               .

               KPS buvo sudarytas kaip asociacijos susitarimas, taigi buvo grindžiamas Europos bendrijos steigimo sutarties 310 straipsniu, atitinkančiu SESV 217 straipsnį. Todėl siūlomo sprendimo materialinis teisinis pagrindas yra SESV 217 straipsnis.

               4.3.Išvada

               Siūlomo sprendimo teisinis pagrindas turėtų būti SESV 217 straipsnis kartu su 218 straipsnio 9 dalimi.

               2019/0242 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjunga turi laikytis AKR ir ES ambasadorių komitete, dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2000 m. birželio 23 d. Kotonu pasirašytas Partnerystės susitarimas tarp Afrikos, Karibų jūros bei Ramiojo vandenyno grupės valstybių (toliau – AKR) ir Europos Sąjungos bei jos valstybių narių (toliau – AKR ir ES partnerystės susitarimas)
                  8
               . AKR ir ES partnerystės susitarimas įsigaliojo 2003 m. balandžio 1 d. ir turi būti taikomas iki 2020 m. vasario 29 d.;

               (2)pagal AKR ir ES partnerystės susitarimo 95 straipsnio 4 dalies pirmą pastraipą derybos dėl naujojo AKR ir ES partnerystės susitarimo pradėtos 2018 m. rugsėjo mėn. Naujasis susitarimas nebus parengtas taikyti iki dabartinio partnerystės susitarimo galiojimo laikotarpio pabaigos. Todėl laikoma, kad būtina priimti pereinamojo laikotarpio priemones, kad būtų pratęstas dabartinio susitarimo nuostatų taikymas;

               (3)AKR ir ES partnerystės susitarimo 95 straipsnio 4 dalies antroje pastraipoje numatyta, kad Ministrų taryba priima pereinamojo laikotarpio priemones, kad būtų pratęstas viso AKR ir ES partnerystės susitarimo ar jo dalių taikymas iki naujojo susitarimo laikino taikymo arba įsigaliojimo;

               (4)pagal KPS 15 straipsnio 4 dalį 2019 m. gegužės 23 d. AKR ir ES ministrų taryba įgaliojimus priimti pereinamojo laikotarpio priemones perdavė AKR ir ES ambasadorių komitetui
                  9
               ; AKR ir ES ambasadorių komitetas turi iki 2020 m. sausio mėn. surengti eilinį posėdį, kuriame pagal AKR ir ES partnerystės susitarimo 95 straipsnio 4 dalį jis priims sprendimą priimti pereinamojo laikotarpio priemones;

               (5)tikslinga nustatyti poziciją, kurios Sąjungos vardu turi būti laikomasi AKR ir ES ambasadorių komitete, nes numatomas aktas Sąjungai bus privalomas;

               (6)šiame sprendime turėtų būti nustatyta Sąjungos pozicija, kuria AKR ir ES ambasadorių komitete pritariama numatomam aktui,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi AKR ir ES ambasadorių komitete pagal AKR ir ES partnerystės susitarimo 95 straipsnio 4 dalį, yra pratęsti visų 2000 m. birželio 23 d. Kotonu pasirašyto AKR ir ES partnerystės susitarimo nuostatų taikymą iki 2020 m. gruodžio 31 d. arba kol įsigalios ar bus pradėtas laikinai taikyti naujasis Sąjungos ir AKR valstybių partnerystės susitarimas, pasirenkant ankstesnę datą.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2002 m. gruodžio 19 d. Tarybos sprendimas dėl 2000 m. birželio 23 d. Kotonu pasirašyto Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimo sudarymo (OL L 65, 2003 3 8, p. 27).

                     (2)

                        AKR ir EB ministrų taryba yra susitarimu (KPS 15 straipsniu) įsteigta ministrų lygmens institucija. Ją sudaro Europos Sąjungos Tarybos ir Europos Komisijos nariai ir kiekvienos AKR valstybės vyriausybės narys. Ministrų taryba, be kita ko, priima KPS įgyvendinti ir vykdyti reikalingus sprendimus. Ministrų taryba sprendimus priima bendru Šalių susitarimu. Tam, kad sprendimai galiotų, i) turi dalyvauti pusė Europos Sąjungos Tarybos narių (t. y. 14 ES valstybių narių ministrų), ii) vienas Komisijos narys ir iii) du trečdaliai narių, atstovaujančių AKR valstybių vyriausybėms (t. y. 55 skirtingų AKR valstybių vyriausybių nariai).

                     (3)

                        Ambasadorių komitetas įsteigtas KPS 16 straipsniu. Ambasadorių komitetą sudaro kiekvienos ES valstybės narės nuolatinis atstovas bei Komisijos atstovas ir kiekvienos AKR valstybės atstovybės ES vadovas. Ambasadorių komitetas padeda Ministrų tarybai atlikti jos užduotis ir vykdo visus įgaliojimus, kuriuos jam patikėjo Taryba (KPS 16 straipsnio 2 dalis). Šiomis aplinkybėmis Ambasadorių komitetas gali priimti Šalims privalomus sprendimus neviršydamas Ministrų tarybos jam suteiktų įgaliojimų.

                     (4)

                        2019 m. gegužės 23 d. AKR ir ES ministrų tarybos sprendimas Nr. 1/2019 dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2019/920](OL L 146, 2019 6 5, p. 114).

                     (5)

                        2005 m. kovo 8 d. AKR ir ES ministrų tarybos sprendimo Nr. 3/2005 dėl AKR ir EB ambasadorių komiteto darbo tvarkos taisyklių priėmimo (OL L 95, 2005 4 14, p. 51) 1 straipsnio 1 dalis.

                     (6)

                        2014 m. spalio 7 d. Teisingumo Teismo sprendimo byloje Vokietija prieš Tarybą, C-399/12, ECLI:EU:C:2014:2258, 61–64 punktai.

                     (7)

                        Visų pirma žr. 2018 m. rugsėjo 4 d. sprendimo byloje Komisija prieš Tarybą (Kazachstanas), C-244/17 [ECLI:EU:C:2018:662], 40 punktą ir jame nurodytą teismų praktiką.

                     (8)

                        Susitarimas (OL L 317, 2000 12 15, p. 3) su pakeitimais, padarytais 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).

                     (9)

                        2019 m. gegužės 22 d. Tarybos sprendimas dėl pozicijos, kurios Europos Sąjungos vardu turi būti laikomasi AKR ir ES ministrų taryboje, dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (OL L142, 2019 5 29, p. 67).

    ---documentbreak---

               EUROPOS KOMISIJA
            Briuselis, 2019 10 25
            COM(2019) 550 final
            PRIEDAS
            prie
            Pasiūlymo dėlTARYBOS SPRENDIMO
            dėl pozicijos, kurios Europos Sąjunga turi laikytis AKR ir ES ambasadorių komitete, dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį priėmimo

                        AKR ir ES KOTONU SUSITARIMAS

                        AFRIKOS, KARIBŲ IR

                        RAMIOJO VANDENYNO VALSTYBIŲ GRUPĖ

                        EUROPOS SĄJUNGOS

                        TARYBA

                        Briuselis, 2019 xxx

                        ACP/xxx/19

                        ACP-UE xxx/19

               AKR IR ES SPRENDIMAS

                        Tema:

                        AKR ir ES ambasadorių komiteto sprendimo Nr. xx/2019 dėl pereinamojo laikotarpio priemonių priėmimo pagal AKR ir ES partnerystės susitarimo 95 straipsnio 4 dalį priėmimo projektas

               Projektas

               AKR IR ES AMBASADORIŲ KOMITETO

               SPRENDIMAS NR. [X]/2019

               [įrašyti datą]

               priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį

               AKR IR ES AMBASADORIŲ KOMITETAS,

               atsižvelgdamas į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių
                  1
               , ypač į jo 15 straipsnio 4 dalį ir 16 straipsnio 2 dalį kartu su 95 straipsnio 4 dalimi,

               kadangi:

               (1)AKR ir ES partnerystės susitarimas buvo pasirašytas Kotonu 2000 m. birželio 23 d., įsigaliojo 2003 m. balandžio 1 d. ir turi būti taikomas iki 2020 m. vasario 29 d.;

               (2)pagal AKR ir ES partnerystės susitarimo 95 straipsnio 4 dalies pirmą pastraipą derybos dėl naujojo AKR ir ES partnerystės susitarimo pradėtos 2018 m. rugsėjo mėn. Kadangi naujasis susitarimas nebus parengtas taikyti iki dabartinės teisinės sistemos galiojimo pabaigos, būtina priimti pereinamojo laikotarpio priemones;

               (3)AKR ir ES partnerystės susitarimo 95 straipsnio 4 dalies antroje pastraipoje numatyta, kad Ministrų taryba priima bet kokias pereinamojo laikotarpio priemones, kurių gali prireikti iki naujojo susitarimo įsigaliojimo;

               (4)pagal KPS 15 straipsnio 4 dalį 2019 m. gegužės 23 d. AKR ir ES ministrų taryba perdavė įgaliojimus priimti pereinamojo laikotarpio priemones AKR ir ES ambasadorių komitetui
                  2
               ;

               (5)todėl AKR ir ES ambasadorių komitetui tikslinga pagal AKR ir ES partnerystės susitarimo 95 straipsnio 4 dalį priimti sprendimą pratęsti visų 2000 m. birželio 23 d. Kotonu pasirašyto AKR ir ES partnerystės susitarimo nuostatų taikymą iki 2020 m. gruodžio 31 d. arba kol įsigalios ar bus pradėtas laikinai taikyti naujasis Sąjungos ir AKR valstybių partnerystės susitarimas, jei tai įvyktų iki 2020 m. gruodžio 31 d.,

               PRIĖMĖ ŠĮ SPRENDIMĄ:

               1 straipsnis

               Visų 2000 m. birželio 23 d. Kotonu pasirašyto AKR ir ES partnerystės susitarimo nuostatų taikymas pratęsiamas iki 2020 m. gruodžio 31 d. arba kol įsigalios ar bus pradėtas laikinai taikyti naujasis Sąjungos ir AKR valstybių partnerystės susitarimas, jei tai įvyktų iki 2020 m. gruodžio 31 d.

               2 straipsnis

               Šis sprendimas įsigalioja 2020 m. xxx.

               Priimta [Briuselyje] [data]

               AKR ir ES ambasadorių komiteto vardu

                     (1)

                        Susitarimas (OL L 317, 2000 12 15, p. 3) su pakeitimais, padarytais 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).

                     (2)

                        2019 m. gegužės 23 d. AKR ir ES ministrų tarybos sprendimas Nr. 1/2019 dėl įgaliojimų perdavimo AKR ir ES ambasadorių komitetui dėl sprendimo priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2019/920](OL L 146, 2019 6 5, p. 114).


               EUROPOS KOMISIJA
            Briuselis, 2019 10 25
            COM(2019) 494 final
            2019/0241(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi trisdešimt devintajame Europos laukinės gamtos ir gamtinės aplinkos apsaugos konvencijos nuolatinio komiteto susitikime, dėl tos konvencijos II ir III priedėlių pakeitimų

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi trisdešimt devintajame Europos laukinės gamtos ir gamtinės aplinkos apsaugos konvencijos nuolatinio komiteto metiniame susitikime, vyksiančiame 2019 m. gruodžio 3–6 d. Strasbūre (Prancūzija), dėl numatomo priimti Nuolatinio komiteto sprendimo dėl Konvencijos II ir III priedėlių dviejų pakeitimų.

               2.Pasiūlymo aplinkybės

               2.1.Europos laukinės gamtos ir gamtinės aplinkos apsaugos konvencija

               Europos laukinės gamtos ir gamtinės aplinkos apsaugos konvencija (toliau – Konvencija) siekiama užtikrinti Europos laukinės floros ir faunos ir jų gamtinės aplinkos apsaugą, ypač kai joms apsaugoti būtinas kelių valstybių bendradarbiavimas. Tai tarpvyriausybinė sutartis, sudaryta Europos Tarybos iniciatyva. Konvencija įsigaliojo 1982 m. birželio 1 d.

               Europos Sąjunga yra Konvencijos susitariančioji šalis nuo 1982 m. rugsėjo 1 d.
                  1
                Šiuo metu yra 51 Konvencijos susitariančioji šalis, įskaitant visas ES valstybes nares.

               2.2.Nuolatinis komitetas

               Nuolatinis komitetas – su Konvencija susijusių sprendimų priėmimo organas, kuriam suteikti įgaliojimai vertinti rūšių apsaugos būklę ir prireikus persvarstyti, ar jos turi būti įtrauktos į Konvencijos priedėlius. Jo funkcijos nurodytos Konvencijos 13–15 straipsniuose. Komitetas renkasi ne rečiau kaip kas dvejus metus arba jei to reikalauja dauguma susitariančiųjų šalių. Tapo įprasta Nuolatiniam komitetui rinktis kasmet.

               Pagal Konvencijos 17 straipsnį priedėlių pakeitimas priimamas dviejų trečdalių susitariančiųjų šalių balsų dauguma.

               2.3.Numatomas Nuolatinio komiteto aktas

               2019 m. gruodžio 3–6 d. trisdešimt devintajame Konvencijos nuolatinio komiteto metiniame susitikime Strasbūre (Prancūzija) ketinama priimti sprendimą dėl Konvencijos II ir III priedėlių pakeitimų (toliau – numatomas aktas).

               Numatomo akto tikslas – iš dalies pakeisti Konvencijos II ir III priedėlius, kaip numatyta Konvencijos 17 straipsnyje.

               Remiantis Konvencijos 17 straipsniu, numatomas aktas visoms šalims įsigalioja praėjus trims mėnesiams po to, kai Nuolatinis komitetas jam pritaria, nebent trečdalis susitariančiųjų šalių pateiktų prieštaravimų. Visi pakeitimai įsigalioja toms susitariančiosioms šalims, kurios prieštaravimų nepateikė.

               3.Pozicija, kurios turi būti laikomasi Sąjungos vardu

               Norvegija pateikė pasiūlymą iš II priedėlio („Griežtai saugomos faunos rūšys“) į III priedėlį („Saugomos faunos rūšys“; galimas reglamentavimas) perkelti baltaskruosčių berniklių rūšį (lot. Branta leucopsis).  Šis pasiūlymas grindžiamas tuo, kad bendras baltaskruosčių berniklių populiacijos dydis nuo praeito amžiaus devintojo dešimtmečio iki 2010 m. padidėjo daugiau kaip dešimt kartų (nuo 112 000 iki 1 319 000), be kita ko, dėl suintensyvinus žemės ūkio veiklą padaugėjusio maisto
                  2
               . Todėl rūšiai jos paplitimo areale griežtos apsaugos nebereikia.

               Nuolatinio komiteto numatomo sprendimo dalykas yra susijęs su išimtinės ES išorės kompetencijos sritimi pagal SESV 3 straipsnio 2 dalį, nes jis priklauso sričiai, kuriai jau iš esmės taikomos bendros vidaus taisyklės (t. y. Paukščių direktyva). Todėl būtina, kad Taryba priimtų sprendimą, kuriuo nustatoma pozicija, kurios Sąjungos vardu reikia laikytis trisdešimt devintajame Nuolatinio komiteto susitikime dėl numatomo akto.

               Šis pasiūlymas neatitinka baltaskruosčių berniklių dabartinio teisinės apsaugos statuso pagal Paukščių direktyvą, nes rūšis neįtraukta į jos II priedą (medžiojamos rūšys). Rūšis yra įtraukta į Paukščių direktyvos I priedą (t. y. turi būti steigiamos specialios apsaugos teritorijos).

               Septintajame Susitarimo dėl Afrikos ir Eurazijos migruojančių vandens paukščių išsaugojimo (AEWA) šalių susitikime 2018 m. gruodžio mėn. priimtas baltaskruosčių berniklių rūšies valdymo plano, kuriuo siekiama spręsti itin spartaus populiacijos didėjimo klausimą, visų pirma dėl to šios rūšies keliamas problemas (žemės ūkiui daromos žalos ir su aviacijos sauga susijusių pavojų), projektas. Plane numatyta sistema, padedanti rūšies paplitimo valstybėms priimti sprendimus dėl išimčių taikymo, be kita ko, atlikti reguliarų išimčių suminio poveikio vertinimą ir populiacijos būklės bei žemės ūkiui daromos žalos arba su aviacijos sauga susijusių pavojų pokyčių stebėseną. Jis turėtų padėti rūšies paplitimo valstybėms dalytis informacija ir galbūt koordinuoti su išimtimis susijusias priemones, siekiant padidinti jų veiksmingumą ir išvengti nenumatyto poveikio paukščių migracijos keliui.

               Sąjunga turėtų pritarti Norvegijos pakeitimo pasiūlymui spręsti itin spartaus šios rūšies populiacijos didėjimo klausimą, visų pirma dėl to šios rūšies keliamas problemas (žemės ūkiui daromos žalos ir su aviacijos sauga susijusių pavojų), kad Konvencijos šalys, kurios nepriklauso ES, galėtų taikyti populiacijos valdymo priemones, įskaitant, jei reikia, šios rūšies paukščių medžioklę. Vis dėlto, kadangi šiuo metu nenumatyta arba neįmanoma iš dalies pakeisti Paukščių direktyvos priedų per tokį trumpą laikotarpį, kokio reikalaujama pagal Konvenciją (90 dienų), Sąjunga turės nurodyti, kad kol kas ji taikys griežtesnes apsaugos priemones, kaip numatyta Konvencijos 12 straipsnyje.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  3
               .

               4.1.2.Taikymas aptariamuoju atveju

               Nuolatinis komitetas yra pagal Konvenciją įsteigtas organas.

               Aktas, kurį Nuolatinis komitetas raginamas priimti, yra teisinę galią turintis aktas. Vadovaujantis Konvencijos 6 straipsniu, numatomas aktas bus privalomas pagal tarptautinę teisę.

               Numatomu aktu Konvencijos institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su aplinka.

               Todėl siūlomo sprendimo materialinis teisinis pagrindas yra 192 straipsnio 1 dalis.

               4.3.Išvada

               Siūlomo sprendimo teisinis pagrindas turėtų būti SESV 192 straipsnio 1 dalis kartu su 218 straipsnio 9 dalimi.

               5.Numatomo akto skelbimas

               Nuolatinio komiteto aktu bus iš dalies pakeisti Konvencijos II ir III priedėliai, todėl tikslinga priimtą aktą paskelbti Europos Sąjungos oficialiajame leidinyje.

               2019/0241 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi trisdešimt devintajame Europos laukinės gamtos ir gamtinės aplinkos apsaugos konvencijos nuolatinio komiteto susitikime, dėl tos konvencijos II ir III priedėlių pakeitimų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Sąjunga Europos laukinės gamtos ir gamtinės aplinkos apsaugos konvenciją (toliau – Konvencija) sudarė Tarybos sprendimu 82/72/EEB
                  4
                ir ji įsigaliojo 1982 m. rugsėjo 1 d.;

               (2)pagal Konvencijos 17 straipsnį Nuolatinis komitetas gali priimti Konvencijos priedėlių pakeitimus;

               (3)2019 m. gruodžio 3–6 d. vyksiančiame trisdešimt devintajame susitikime Nuolatinis komitetas ketina priimti sprendimą dėl siūlomų Konvencijos II ir III priedėlių pakeitimų;

               (4)tikslinga nustatyti poziciją, kurios Sąjungos vardu turi būti laikomasi Nuolatiniame komitete, nes jo sprendimas Sąjungai bus privalomas;

               (5)Norvegija pateikė pasiūlymą rūšį Branta leucopsis perkelti iš Konvencijos II priedėlio į III priedėlį;

               (6)Sąjunga turėtų šiam pasiūlymui pritarti, nes rūšies populiacija labai sparčiai didėja visame paplitimo areale. Tačiau pasiūlymas neatitinka dabartinio Branta leucopsis apsaugos statuso pagal Europos Parlamento ir Tarybos direktyvą 2009/147/EB
                  5
               . Kadangi Direktyvos 2009/147/EB iš dalies keisti nenumatoma ir to padaryti per tris mėnesius nuo Nuolatinio komiteto sprendimo priėmimo dienos, kaip nustatyta Konvencijoje, neįmanoma, kol kas Sąjunga turi taikyti griežtesnes apsaugos priemones, kaip numatyta Konvencijos 12 straipsnyje,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi trisdešimt devintajame Europos laukinės gamtos ir gamtinės aplinkos apsaugos nuolatinio komiteto posėdyje, yra pritarti pasiūlymui perkelti Branta leucopsis iš Konvencijos II priedėlio į jos III priedėlį ir Konvencijos susitariančiosioms šalims nurodyti, kad kol kas Sąjunga ketina taikyti griežtesnes šios rūšies apsaugos priemones, kaip numatyta Konvencijos 12 straipsnyje.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        1981 m. gruodžio 3 d. Tarybos sprendimas 82/72/EEB dėl Europos laukinės gamtos ir gamtinės aplinkos apsaugos konvencijos sudarymo (OL L 38, 1982 2 10, p. 1).

                     (2)

                        International Single Species Management Plan for the Barnacle Goose, AEWA Technical Series No. 70, Dec. 2018,
                     www.unep-aewa.org/sites/default/files/publication/ts70_issmp_barnacle%20goose_complete.pdf
                     , p. 13.

                     (3)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (4)

                        OL L 38, 1982 2 10, p. 1.

                     (5)

                        2009 m. lapkričio 30 d. Europos Parlamento ir Tarybos direktyva 2009/147/EB dėl laukinių paukščių apsaugos (OL L 20, 2010 1 26, p. 7).


               EUROPOS KOMISIJA
            Briuselis, 2019 11 14
            COM(2019) 590 final
            2019/0263(NLE)
            Pasiūlymas
            TARYBOS SPRENDIMAS
            dėl  Protokolo, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo, sudarymo Europos Sąjungos bei jos valstybių narių vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Pagal Stojimo akto 6 straipsnio 2 dalį Kroatija įsipareigojo prisijungti prie Sąjungos ir valstybių narių su trečiosiomis šalimis sudarytų ar pasirašytų susitarimų. Tarp šių susitarimų – Sąjungos bei jos valstybių narių, Islandijos ir Norvegijos papildomas susitarimas (toliau – Papildomas susitarimas) dėl Jungtinių Amerikos Valstijų, Sąjungos bei jos valstybių narių, Islandijos ir Norvegijos oro susisiekimo susitarimo (toliau – Keturšalis susitarimas) taikymo, kuriuo reglamentuojami  trijų susitariančiųjų Europos šalių santykiai pagal tą susitarimą. Keturšaliu susitarimu išplečiama Jungtinių Amerikos Valstijų ir Europos bendrijos bei jos valstybių narių susitarimo dėl oro susisiekimo (toliau – ES ir JAV oro susisiekimo susitarimas) taikymo sritis – į ją įtraukiamos Islandija ir Norvegija.

                  Stojimo akto 6 straipsnio 2 dalyje taip pat nustatyta, kad dėl Kroatijos prisijungimo prie tų susitarimų Taryba, vieningai spręsdama valstybių narių vardu, susitaria su atitinkamomis trečiosiomis šalimis sudarydama protokolą, pridedamą prie susitarimo. Be to, dėl tų protokolų valstybių narių vardu derasi Komisija.

                  Todėl Komisija derėjosi dėl protokolo, kuriuo iš dalies keičiamas Papildomas susitarimas, siekiant sudaryti sąlygas Kroatijai prisijungti prie to susitarimo.

                  Šio pasiūlymo tikslas – pasiekti, kad būtų priimtas Sutarties dėl Europos Sąjungos veikimo (SESV) 218 straipsnio 6 dalies a punktu ir Stojimo akto 6 straipsnio 2 dalimi pagrįstas Tarybos sprendimas dėl pasirašyto protokolo sudarymo Sąjungos ir jos valstybių narių vardu.

               •Bendrosios aplinkybės

               Kroatijos įsipareigojimas pagal Stojimo akto 6 straipsnio 2 dalį taip pat taikomas ES ir JAV oro susisiekimo susitarimui ir Keturšaliam susitarimui. Todėl Komisija derėjosi dėl protokolų, pridedamų prie tų susitarimų, siekdama sudaryti sąlygas Kroatijai prisijungti prie tų susitarimų. Kartu su šiuo pasiūlymu pateikiami pasiūlymai dėl Tarybos sprendimų dėl tų protokolų pasirašymo ir laikino taikymo, taip pat dėl jų sudarymo, kaip ir pasiūlymas dėl Tarybos sprendimo dėl protokolo, kuriuo iš dalies keičiamas Papildomas susitarimas, pasirašymo ir laikino taikymo.

               •Suderinamumas su toje pačioje politikos srityje galiojančiomis nuostatomis

               ES ir JAV oro susisiekimo susitarimas buvo pirmasis išsamus oro susisiekimo susitarimas su pagrindine Sąjungos aviacijos partnere. Tai yra svarbiausias oro susisiekimo susitarimas pasaulyje, pagal kurį per metus skraidinama daugiau kaip 80 mln. keleivių ir kuris yra su aviacija susijusios ES išorės politikos pagrindas. Po to, kai tas susitarimas Keturšalio susitarimo pagrindu taip pat pradėtas taikyti Islandijai ir Norvegijai, jo svarba padidėjo. Protokolu Kroatijai bus suteikta galimybė pasinaudoti to susitarimo teikiamomis galimybėmis.

               •Suderinamumas su galiojančiomis pasiūlymo srities nuostatomis

               Protokolu Kroatijai suteikiama galimybė įvykdyti savo įsipareigojimą pagal Stojimo akto 6 straipsnio 2 dalį prisijungti prie Papildomo susitarimo.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               SESV 100 straipsnio 2 dalis kartu su 218 straipsnio 6 dalies a punktu ir Stojimo akto 6 straipsnio 2 dalies antra pastraipa.

               •Subsidiarumo principas (neišimtinės kompetencijos atveju)

                Protokolu Kroatijai bus suteikta galimybė pasinaudoti Keturšalio susitarimo, kuriuo sudaromos vienodos patekimo į rinką sąlygos ir kuriuo remiantis rengiami nauji reguliavimo institucijų bendradarbiavimo ir konvergencijos susitarimai tose srityse, kurios yra būtinos siekiant teikti saugias, patikimas ir veiksmingas oro susisiekimo paslaugas, teikiamomis galimybėmis. Tokie susitarimai gali būti pasiekti tik Sąjungos lygmeniu.

               •Proporcingumo principas

                  Protokolas yra susijęs tik su nagrinėjamu klausimu, t. y. Kroatijos prisijungimu prie Papildomo susitarimo, ir jame nesprendžiami kiti klausimai.

               •Priemonės pasirinkimas

                  Tarptautinis susitarimas.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Netaikoma.

               •Tiriamųjų duomenų rinkimas ir naudojimas

                  Netaikoma.

               •Poveikio vertinimas

                  Netaikoma.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Netaikoma.

               4.POVEIKIS BIUDŽETUI

                  Pasiūlymas neturi poveikio Sąjungos biudžetui.

               5.KITI ELEMENTAI

               •Siūlomo susitarimo santrauka

                  Protokolą sudaro nuostata dėl Kroatijos prisijungimo prie papildomo susitarimo ir nuostatos dėl protokolo įsigaliojimo ir laikino taikymo.

               2019/0263 (NLE)

               Pasiūlymas

               TARYBOS SPRENDIMAS

               dėl  Protokolo, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo, sudarymo Europos Sąjungos bei jos valstybių narių vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,

               atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)remiantis Tarybos sprendimu [   ], Protokolas, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo (toliau – Protokolas), pasirašytas [   ] su sąlyga, kad bus sudarytas vėliau;

               (2)Protokolas turėtų būti patvirtintas Sąjungos ir jos valstybių narių vardu,

               PRIĖMĖ ŠĮ SPRENDIMĄ:

               1 straipsnis

               Sąjungos bei jos valstybių narių vardu patvirtinamas Protokolas, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo (toliau – Protokolas).

               2 straipsnis

               Tarybos pirmininkas paskiria asmenį, kuris įgaliojamas Sąjungos ir jos valstybių narių vardu pasikeisti Protokolo 3 straipsnyje numatytomis diplomatinėmis notomis ir taip išreikšti Sąjungos ir jos valstybių narių sutikimą laikytis Protokolo.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

    ---documentbreak---

               EUROPOS KOMISIJA
            Briuselis, 2019 11 14
            COM(2019) 590 final
            PRIEDAS
            prie
            pasiūlymo dėl Tarybos sprendimo
            dėl  Protokolo, kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo, sudarymo Europos Sąjungos bei jos valstybių narių vardu

               PROTOKOLAS

               kuriuo, atsižvelgiant į Kroatijos Respublikos įstojimą į Europos Sąjungą,  iš dalies keičiamas 2011 m. birželio 16 ir 21 d. pasirašytas Europos Sąjungos bei jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo

               AUSTRIJOS RESPUBLIKA,

               BELGIJOS KARALYSTĖ,

               BULGARIJOS RESPUBLIKA,

               KROATIJOS RESPUBLIKA,

               KIPRO RESPUBLIKA,

               ČEKIJOS RESPUBLIKA,

               DANIJOS KARALYSTĖ,

               ESTIJOS RESPUBLIKA,

               SUOMIJOS RESPUBLIKA,

               PRANCŪZIJOS RESPUBLIKA,

               VOKIETIJOS FEDERACINĖ RESPUBLIKA,

               GRAIKIJOS RESPUBLIKA,

               VENGRIJA,

               AIRIJA,

               ITALIJOS RESPUBLIKA,

               LATVIJOS RESPUBLIKA,

               LIETUVOS RESPUBLIKA,

               LIUKSEMBURGO DIDŽIOJI HERCOGYSTĖ,

               MALTA,

               NYDERLANDŲ KARALYSTĖ,

               LENKIJOS RESPUBLIKA,

               PORTUGALIJOS RESPUBLIKA,

               RUMUNIJA,

               SLOVAKIJOS RESPUBLIKA,

               SLOVĖNIJOS RESPUBLIKA,

               ISPANIJOS KARALYSTĖ,

               ŠVEDIJOS KARALYSTĖ,

               JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,

               kurios yra Europos Sąjungos sutarties ir Sutarties dėl Europos Sąjungos veikimo šalys ir Europos Sąjungos valstybės narės (toliau – valstybės narės), ir

               EUROPOS SĄJUNGA,

               ISLANDIJA

                ir

               NORVEGIJOS KARALYSTĖ,

               atsižvelgdamos į Kroatijos Respublikos įstojimą į Europos Sąjungą 2013 m. liepos 1 d.,

               SUSITARĖ:

               1 straipsnis

               Kroatijos Respublika yra 2011 m. birželio 16 ir 21 d. pasirašyto Europos Sąjungos bei jos valstybių narių, Islandijos ir Norvegijos Karalystės papildomo susitarimo dėl Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimo taikymo (toliau – Papildomas susitarimas) susitariančioji šalis.

               2 straipsnis

               Prie šio Protokolo pridedamas Papildomo susitarimo tekstas kroatų kalba tampa autentiškas tomis pačiomis sąlygomis kaip ir kitos kalbinės redakcijos.

               3 straipsnis

               Šis Protokolas įsigalioja vėlesnę iš šių datų:

               1. Papildomo susitarimo įsigaliojimo dieną arba

               2. praėjus mėnesiui nuo paskutinės iš diplomatinių notų, kuriomis pasikeisdamos susitariančiosios šalys patvirtina, kad atliktos visos šiam Protokolui įsigalioti būtinos procedūros, pateikimo dienos.

               4 straipsnis

               Iki įsigaliojimo susitariančiosios šalys susitaria šį Protokolą laikinai taikyti (kiek leidžiama pagal taikytiną vidaus teisę) nuo jo pasirašymo dienos.

               Priimta trimis egzemplioriais … 2019 m. …  anglų, bulgarų, čekų, danų, estų, graikų, islandų, ispanų, italų, kroatų, latvių, lenkų, lietuvių, maltiečių, nyderlandų, norvegų, portugalų, prancūzų, rumunų, suomių, vengrų, vokiečių, slovakų, slovėnų ir švedų kalbomis; visi tekstai yra autentiški.

               Valstybių narių vardu

               Europos Sąjungos vardu

               Islandijos vardu

               Norvegijos Karalystės vardu